als_Latn dik_Latn sag_Latn
Shumica e pajisjeve që vishen, që kemi parë deri tani, kanë qenë për meshkujt. Për të qenë të saktë, femrat mund të përdorin syzet Google Glass ose orën inteligjente Gear 2, por shumica e blerësve të këtyre pajisjeve kanë qenë meshkujt.
Më në fund është krijuar një pajisje teknologjike vetëm për femrat. Bëhet fjalë për unazën inteligjente Ringly. Kjo unazë inteligjente mund të lidhet me telefonin inteligjent dhe njofton përdoruesin kur vijnë njoftime, mesazhe tekst ose thirrje telefonike. Është krijuar posaçërisht për femrat të cilat i mbajnë zakonisht telefonat e tyre në çantë.
Ringly mund të sjellë njoftime nga disa prej aplikacioneve më të përdorura si: Instagram, Snapchat, Twitter, Pinterest, Facebook, Tumblr, Vine, LinkedIn, Poshmark, Tinder dhe Uber.
Ndryshe nga shumica e orëve apo syzeve inteligjente, Ringly duket si një unazë e zakonshme. Edhe pse është pak më e madhe se unaza tipike që përdor një femër, megjithatë ajo është një bizhuteri që mund të duket bukur në gishtin e çdo femre.
Unaza Ringly është veshur me ar 18 karat dhe ka një gur të çmuar në pjesën e sipërme. Gjithashtu ndodhet edhe një tjetër gur i çmuar anash unazës, i cili ndriçohet kur vjen një njoftim.
Pajisja është rezistente ndaj ujit, megjithatë kompania rekomandon që ajo të hiqet kur jeni duke u larë ose kur jeni duke notuar. Bateria e kësaj ore mund të zgjasë për dy ditë. Ajo do të vijë me tri përmasa të ndryshme (6,7 dhe 8) dhe në katër lloje ngjyrash. Unaza kushton 145 dollarë ose 180 dollarë në bazë të ngjyrës.
als_Latn als_Latn als_Latn als_Latn als_Latn als_Latn